laion/Wikipedia-Exotic huggingface dataset:
מועדון ספורט א-דוחייל

נאדי א-דוחייל א-ריאדי (בערבית: نَادِي الدُّحَيْل الرِّيَاضِيّ; תעתיק מדויק: נַאדִי אלדֻּחַיְל אלרִּיַאצִ'י) הוא מועדון כדורגל קטרי מהעיר דוחה המשחק בליגת העל הקטרית. המועדון מקיים את משחקיו הביתיים באצטדיון עבדאללה בן חליפה המכיל 12,000 מקומות. המועדון נוסד כ"אל-שורטה דוחה" ובשנת 2009 שינה את שמו ל"לחוויאה". לאחר שהצליח להעמיד את התקציב הגבוה ביותר בקטר, הצטרף לליגת המשנה בקטר וכעבור עונה אחת העפיל לליגת העל. כבר בעונת הבכורה של המועדון בליגה, זכה באליפות הראשונה בתולדותיו. ב-7 במרץ 2012 המועדון קיים את המשחק הראשון שלו במסגרת אסיאתית נגד אל-אהלי, בו ניצחה לחוויאה 0–1 משער של נאם טאה-היי. מאז שהמועדון עלה לליגת העל, הוא זכה בכל העונות באליפות פרט לשתי עונות (בסך הכל זכה המועדון בארבע אליפויות). בשנת 2017 התאחד המועדון עם מועדון הספורט אל-ג'ייש והוקם מועדון הספורט "א-דוחייל", ששימר את כל המאפיינים של "לחוויאה". אתר האינטרנט הרשמי של מועדון ספורט א-דוחייל מועדון ספורט א-דוחייל, ברשת החברתית פייסבוק מועדון ספורט א-דוחייל, ברשת החברתית אקס (טוויטר) מועדון ספורט א-דוחייל, ברשת החברתית אינסטגרם מועדון ספורט א-דוחייל, ברשת החברתית טיקטוק מועדון ספורט א-דוחייל, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא קטר. אתם מוזמנים לתרום לוויקיפדיה ולהרחיב אותו.
מרכז סליקה בנקאי

מרכז סליקה בנקאי בע"מ (מס"ב) מפעילה את התשתית הלאומית להעברות תשלומים במשק הישראלי. חוק מערכות תשלומים, התשס"ח-2008 מסדיר את הבקרה על מערכת תשלומים זו המספקת שירותים לכלל הבנקים וללקוחותיהם. נפח הפעילות במס"ב וייחודיות שירותיה הופכים אותה לציר מרכזי בפעילות הפיננסית בישראל. בשנת 2019 החלה מס"ב בהפעלת תשתית להעברות תשלומים מיידיות מחשבון לחשבון ומאפליקציה לאפליקציה. העברה ממוכנת של תשלומים מחשבון לחשבון, כגון תשלומי שכר, ספקים, ופנסיה. התשלומים מועברים מחשבון הבנק של הארגון ישירות לחשבונות הבנק של העובדים והספקים. תשתית להעברת תשלומים מידיים בין חשבונות ובין אפליקציות תשלומים. גביית חיובים על פי הרשאה מחשבונות הבנק של לקוחות לחשבון הבנק של ספק שירות (כגון: חשמל, ארנונה, שכר לימוד וכו'). העברת מידע על תשלומים, גישה למאגרי מידע (כגון: חיסכון לכל ילד, רשות האוכלוסין במשרד הפנים ועוד). החברה פועלת משנת 1982 והיא פועלת בבעלות הבנקים לאומי, פועלים, דיסקונט, מזרחי-טפחות והבינלאומי. מנכ"ל החברה הראשון, בשלושים שנותיה הראשונות היה גדעון מילויצקי. החל משנת 2014 ועד שנת 2021 ניהל את החברה משה וולף, והחל משנת 2021 מנכ"לית החברה היא אודליה משה אוסטרובסקי. מערכת זה"ב אתר האינטרנט הרשמי של מרכז סליקה בנקאי עירית אבישר, החלה ההפרדה בין שב"א למס"ב: מונתה מנכ"לית חדשה, באתר כלכליסט, 26 באפריל 2021 ג'ניה וולינסקי, האישה שתהיה אחראית על העברת משכורות ל-4 מיליון ישראלים, באתר TheMarker‏, 26 באפריל 2021 דירקטוריון מס"ב בחר באודליה משה אוסטרובסקי לכהן בתפקיד מנכ"לית החברה ניצן כהן, מהפכת התשלומים בישראל יוצאת לדרך - כל מה שלא ידעתם, באתר אייס, 11 באוגוסט 2023
גביע דייוויס 2007

גביע דייוויס 2007 הייתה התחרות ה-96 במניין מאז ייסוד התחרות. לתחרות נרשמו 123 נבחרות. התחרות נערכה בחסות חברת BNP פריבה. מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון. המשחק על התואר התקיים בין נבחרת רוסיה לבין נבחרת ארצות הברית. הוא הסתיים עם התוצאה 1:4 לטובת ארצות הברית. בכך הם זכו בגביע בפעם ה-32. בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים: אוסטריה, צ'כיה ורומניה נותרו בבית העליון בריטניה, ישראל, פרו, סרביה וקוריאה הדרומית עלו לבית העליון אוסטרליה, בלארוס, צ'ילה, קרואטיה ושווייץ ירדו לבתים האזוריים בתחרות שנת 2007, נבחרת ישראל שיחקה בבית אירופה-1. במשחקה הראשון היא שובצה נגד נבחרת לוקסמבורג. בעקבות הניצחון נבחרת ישראל עלתה למשחק נגד איטליה. בעקבות ניצחון זה נבחרת ישראל עלתה למשחק עליה לבית העליון נגד נבחרת צ'ילה. בעקבות ניצחון זה בתחרות שנת 2008 נבחרת ישראל שיחקה בבית העליון. מדיה וקבצים בנושא גביע דייוויס 2007 בוויקישיתוף אתר התחרות
חשמונאי לבוב

חשמונאי לבוב היה מועדון ספורט יהודי מוביל במחצית הראשונה של המאה ה-20, מהעיר לבוב (אז בפולין; כיום באוקראינה). שמה של הקבוצה לקוח משמם של החשמונאים, שהיו שושלת מלוכה יהודית ששלטה בארץ ישראל במאה ה-2 לפנה"ס עד המאה הראשונה לפנה"ס. חשמונאי לבוב הוקמה ב-1908, והייתה למועדון הספורט הראשון שהיה מיועד ליהודים בלבד. כעבור זמן מועט הפכה חשמונאי לאחד האיגודים היהודים הגדולים בפולין ואף באירופה. המועדון כלל ספורטאים ממספר תחומים: מרוצי אופניים, שחייה, איגרוף, סקי ועוד, אך הקבוצה הבולטת ביותר של המועדון הייתה קבוצת הכדורגל. עם הקמת הליגה הפולנית ב-1927, הצטרפה חשמונאי אליה והייתה לקבוצה היהודית היחידה בה. בנוסף, היא הייתה אחת מארבע קבוצות ליגה שייצגו את לבוב. בסיום העונה הראשונה בליגה, סיימה חשמונאי במקום ה-11 מתוך 14. באותה עונה כיכב בקבוצה החלוץ זיגמונט שטוירמן, שסיים עם 24 שערים ב-23 משחקים (מתוכם שבעה נכבשו בבעיטות חופשיות). בסוף העונה הבאה דורגה חשמונאי רק במקום ה-13 וירדה לליגה השנייה, למרות 17 השערים שכבש שטוירמן. בנוסף הייתה הקבוצה ידועה בזכות שחקני טניס השולחן הטובים ששיחקו אצלה. ב-1933 זכתה קבוצת הטניס באליפות פולין, כשהבולט מכולם היה אלויזי ארליך. ארליך זכה במדליית כסף ביחידים בשלוש אליפויות עולם בין השנים 1936 ל-1939, ומאוחר יותר שרד את השואה ועבר להתגורר בצרפת. טניסאי מוביל נוסף היה לאופולד וייס, שכמו ארליך, גם הוא היה מהספורטאים המעטים ששרדו את השואה. עם פלישתן של גרמניה הנאצית וברית המועצות לפולין בסוף שנת 1939, פורקה חשמונאי לבוב, ורבים מספורטאיה נרצחו במהלך השואה. שחקני הקבוצה, 1919 שחקני הקבוצה, 1933 מדיה וקבצים בנושא חשמונאי לבוב בוויקישיתוף ג'קוב וייס, The Lemberg Mosaic, ניו יורק: אלדרבוק פרס, 2011, עמ' 72-76.
שפרוט

האם התכוונתם ל... אישים גידי שפרוט – עיתונאי ושדרן רדיו ישראלי חסדאי אבן שפרוט – שר יהודי בספרד שבשלטון המוסלמים שם טוב אבן שפרוט – פילוסוף ורופא יהודי ספרדי אחר שְׁפְּרוֹט (אנ') – סוג הכולל מספר מינים של דגי מאכל קטנים ממשפחת הסרדיניים
המכון לפריון העבודה והייצור

המכון לפריון העבודה והייצור הוקם בשנת 1951, על פי החלטת ממשלה מ-1950, בהתאם להסכם בין נציגים של משרד העבודה, משרד התעשייה והמסחר, ההסתדרות הכללית, התאחדות בעלי התעשייה ואגודת האינג'ינרים והארכיטקטים בישראל. תפקידיו של המכון היו לפעול למען הגברת פריון העבודה, שיפור המוצרים, מניעת בזבוז, שכלול ההספקה וייעול השימוש בכלים ומכשירים. במשך שנים פעל המכון בבית הדר. המכון כלל מדורים שונים, בהם: המדור למשק חקלאי, שבאמצע שנות ה-60 עבר למכון להנדסה חקלאית של משרד החקלאות מדור לשאלות ותשובות עבור מפעלים בינוניים וקטנים מדור בנייה מדור ליעול משרדי מדור המחשה שהכין סרטים המרכז הישראלי לניהול בשנת 1984 תיאר שר העבודה והרווחה, משה קצב את פעילות המכון: "פעילות המכון בשנים 1981-1983 התרכזה בקידום התעסוקה באזורי פיתוח ובסיוע לעשרות מפעלי תעשייה בשילוב תהליכי ייצור מתוחכמים, במגמה לחזק את כושר הייצור והייצוא, לקדם את הייצוא, לקדם קליטת אקדמאים במקצועות מתאימים לצורכי ייצוא, להפעיל חוגי איכות בתעשייה ושיטות למדידת עבודה ולהצמדת השכר לתפוקה המתאימה, לקדם את השימוש במיקרו-אלקטרוניקה וברובוטיקה. בתהליכי ייצוא המכון פועל לשיפור הניהול, וכן הוא מסייע למאות עסקים זעירים בנושאים של תכנון ייצור, שיפור שיטות עבודה והעלאת איכות המוצרים. במשך שלוש השנים האחרונות הדריכה מערכת ההדרכה של המכון והכשירה מעל ל-50000 לומדים. השנה לומדים במכון 24000 איש. מערכת ההדרכה של המכון מקיימת קורסים שונים להסבה מקצועית בנושאים הדרושים למשק, עוסקת בשיפור מערכת יחסי העבודה בתחום מערכת המחקר של המיכון וכן היא עוסקת בשורה ארוכה של מחקרים ועבודות, שיש להם השלכות לאומיות כלכליות וחברתיות." בסוף שנות ה-80 בסביבות 11% מתקציב המכון הגיע מתקציב המדינה והשאר הגיע מהכנסות מפעילות, בעיקר מקורסים שניהל. המכון הוציא לאור את כתב העת "המפעל" והיה שותף בחלוקת פרס קפלן. כן קיים המכון את שבוע פריון הייצור. בשנת 1998 הופרט המכון ונמכר לחברת פילת. המכון לפריון העבודה והייצור, דף שער בספרייה הלאומית מבקר המדינה, המכון לפריון העבודה והייצור - מינהל כספים ומשק, דוח שנתי 39 לשנת 1988 ולחשבונות שנת הכספים 1987, עמ' 449 משרדי המכון לפריון העבודה והייצור, דבר, 18 באוקטובר 1954 המכון להנדסה חקלאית - המשך, אתר משרד החקלאות המכון לפריון העבודה והייצור הקים מדור לשאלות ותשובות, דבר, 1 בספטמבר 1955 מ. גרצברג, החלטה לפני שנה, דבר, 29 בספטמבר 1955 נסתיים קורס למייעלי בניה, דבר, 2 בפברואר 1958 המכון לפריון הייצור יחקור, דבר, 2 באוקטובר 1958 מחלקה ב' אינה עובדת, מעריב, 23 ביולי 1958 181. צמצום עבודתו של המכון לפריון העבודה והייצור, הישיבה העשרים-ושמונה של הכנסת האחת-עשרה המפעל, חרות, 4 בינואר 1956 זאב קליין, ‏חברת פילת תרכוש מהמדינה את המכון לפריון העבודה, באתר גלובס, 1 בנובמבר 1998
ג'יימס ג'יי בראדוק

ג'יימס וולטר בראדוק (באנגלית: James Walter Braddock‏; 7 ביוני 1905 - 29 בנובמבר 1974) היה מתאגרף אמריקאי, אלוף העולם במשקל כבד. התאגרף תחת השם James J. Braddock (כנראה בגלל שני אלופים קודמים בשמות James J. Corbett ו-James J. Jeffries ), בזכות היכולת שלו לנצח קרבות שבהם עמד להפסיד הוא קיבל את הכינוי סינדרלה מן. ג'יימס נולד בעיר ניו יורק למשפחה אירית ענייה, בעקבות הצלחה כמתאגרף חובבן הפך ג'ים בראדוק למקצוען בגיל 21 והתאגרף בתחום המשקל הקל-כבד. 3 שנים לאחר מכן, ב-1929, ביצועיו נתנו לו הזדמנות להתחרות באליפות, אך הוא הפסיד לטומי לאוגרן ב-15 סיבובים. לאחר מכן הוא הפסיד שוב, הפעם למקסי רוזנבלום. בשש השנים שלאחר מכן הוא התאגרף כדי להרוויח את לחמו בתקופת השפל הגדול ולקח כל קרב שהציעו לו במטרה להרוויח כסף. הוא דורג כמתאגרף ברמה בינונית. למרות זאת, ניתן לו קרב עם המדורג גבוה John "Corn" Griffin, למרות שבראדוק נודע כ"האבן המדלגת", בראדוק ניצח ניצחון מפתיע. לאחר ניצחון על עוד מתאגרף בדירוג גבוה, John Henry Lewis, ניתנה לו ההזדמנות להילחם על התואר "אלוף העולם במשקל כבד" נגד מקס בר. בראדוק נחשב על ידי המארגנים של האלוף כיריב שקל לנצח. ב-13 ביוני 1935, בלונג איילנד, ניו-יורק, ג'יימס בראדוק זכה בתואר "אלוף העולם באיגרוף במשקל כבד" למרות שההימורים נגדו היו ביחס של 10 ל-1. בקרב נראה היה שבראדוק מקבל מכות חזקות מבר. לבסוף, השופטים קיבלו את ההחלטה על ניצחונו בפה אחד. ג'ים בראדוק סבל מכמה פציעות בידו וב-1936, כשהיה צריך להילחם על התואר שלו נגד הגרמני מקס שמלינג, הקרב התבטל. כשהיה לבסוף מוכן להתאגרף נבחר בראדוק בן ה-32 להילחם על התואר נגד ג'ו לואיס בן ה-23. בראדוק הבין שלואיס הוא מועדף על הקהל ולכן הגיע להסכמה שהוא יקבל 10% מהרווחים העתידיים של לואיס. בראדוק הצליח להפיל את לואיס בנוקדאון בסיבוב הראשון בקרב שהתרחש ב-22 ביוני 1937, אך לואיס התאושש והכריע את הזירה בנוקאאוט בסיבוב ה-8, כאשר בראדוק מתמוטט ואינו מצליח לקום עד אחרי ספירת העשר. בראדוק התאגרף בעוד קרב אחד ב-1938, בו ניצח בהחלטת השופטים על מתמודד שדורג גבוה, אך הזמן השיג אותו, והוא החליט לפרוש מהאיגרוף. ב-1954 הוא קיבל את James J. Walker Award כהכרה על המסע הארוך ותרומתו לתחום האיגרוף. כשמת בניו ג'רזי ב-1974, ג'ים בראדוק נקבר בכנסייה שם. הוא הוכנס להיכל התהילה של האגרוף ב-2001. פארק בעיר צפון ברגאן, ניו-ג'רזי, נקרא על שמו. סרט ביוגרפי שנקרא "סינדרלה מן" מספר את סיפור חייו של ג'יימס ג'יי בראדוק. הסרט הופק על ידי רון הווארד, בכיכובם של ראסל קרואו בתור בראדוק ורנה זלווגר בתור אשתו. הסרט יצא ב-3 ביוני 2005 והצליח בקופות. מדיה וקבצים בנושא ג'יימס ג'יי בראדוק בוויקישיתוף אתר האינטרנט הרשמי של ג'יימס ג'יי בראדוק ג'יימס ג'יי בראדוק, באתר BoxRec ג'יימס ג'יי בראדוק ב-njboxinghof ג'יימס ג'יי בראדוק, באתר "Find a Grave" (באנגלית) ג'יימס ג'יי בראדוק, באתר אנציקלופדיה בריטניקה (באנגלית)
גביע דייוויס 2008

גביע דייוויס 2008 הייתה התחרות ה-97 במניין מאז ייסוד התחרות. לתחרות נרשמו מעל ל-100 נבחרות. התחרות נערכה בחסות חברת BNP פריבה. מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה, בית אמריקה ובית המזרח). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה, 2 מבית אמריקה ו-2 מבית המזרח) קיבלו זכות להתמודד נגד 8 קבוצות של הבית העליון על העלייה לבית העליון. מחזיקת הגביע נבחרת ארצות הברית הודחה בשלב חצי הגמר. המשחק על התואר התקיים בין נבחרת ספרד לבין נבחרת ארגנטינה במאר דל פלאטה. הוא הסתיים עם התוצאה 1:3 לטובת ספרד. בכך הם זכו בגביע בפעם השלישית. בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים: אוסטריה, ישראל, רומניה וסרביה נותרו בבית העליון צ'ילה, קרואטיה, הולנד ושווייץ עלו לבית העליון בלגיה, בריטניה, פרו וקוריאה הדרומית ירדו לבתים האזוריים בתחרות שנת 2009, נבחרת ישראל שיחקה בבית העליון. במשחקה הראשון היא שובצה נגד נבחרת שוודיה. לאחר ההפסד, נבחרת ישראל נפגשה עם נבחרת פרו על הישרדות בבית העליון. בעקבות הניצחון, נבחרת ישראל נותרה בבית העליון גם במשחקי 2009. מדיה וקבצים בנושא גביע דייוויס 2008 בוויקישיתוף אתר התחרות
א-סד (כדורגל)

נַאדִי א-סַּד א-רִּיַאדִי (בערבית: نادي السد الرياضي – מועדון הספורט א-סד; תעתיק מדויק: נאדי אלסד אלריאצ'י) הוא מועדון כדורגל קטרי מהעיר דוחה המשחק בליגת העל הקטרית. המועדון מקיים את משחקיו הביתיים באצטדיון ג'אסם בן חמד, המכיל 12,946 מקומות. זהו המועדון הגדול ביותר בקטר, ולזכותו 13 אליפויות ו-14 גביעים. המועדון נוסד ב-21 באוקטובר 1969 על ידי קבוצת תלמידים שסיימו לימודי כדורגל. בשנת 1972 זכה המועדון באליפות הראשונה שלו, 3 שנים לאחר מכן זכה בגביע הראשון שלו. בשנת 1989 הפך למועדון הערבי הראשון שזוכה בליגת האלופות האסיאתית, וב-2011 זכה המועדון שנית בטורניר בינלאומי זה. אלג'יריה נדיר בלחאדג' ארגנטינה מאורו סראטה ברזיל גראפיטה גאנה עבדי פלה ניגריה ג'ון אוטאקה ספרד צ'אבי ספרד ראול ספרד גבי אתר האינטרנט הרשמי של א-סד פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל ובנושא קטר. אתם מוזמנים לתרום לוויקיפדיה ולהרחיב אותו.
בודו אילגנר

בודו אילגנר (בגרמנית: Bodo Illgner; נולד ב-7 באפריל 1967) הוא כדורגלן עבר גרמני אשר שיחק כשוער. במהלך הקריירה המקצוענית שלו, אילגנר שיחק עבור המועדונים פ.צ. קלן וריאל מדריד, והיה שותף לזכייתה של הנבחרת הגרמנית במונדיאל 1990, במהלכו נהיה לשוער הראשון אי פעם ששומר על שער נקי בגמר המונדיאל. היה ידוע בהתמחותו במצבי אחד על אחד ובלימת הגבהות לעומק הרחבה. אילגנר נולד בעיר קובלנץ, וגדל במחלקת הנוער של מועדון פ.צ. קלן. הוא ערך את הופעת הבכורה שלו בבונדסליגה עבור מועדונו, ב-22 בפברואר 1986, עוד לפני שמלאו לו 19 שנים, במשחק החוץ מול באיירן מינכן, בו הפסידה קלן 3-1. מעונת 1987–1988 והלאה, אילגנר ירש באופן חד מוחלט את מקומו כשוער הראשון של הקבוצה מהראלד שומאכר, ואף זכה בתואר "השוער הטוב באירופה" בשנת 1991. ב-30 באוגוסט 1996, אחרי שכבר התחיל את עונתו ה-11 בקלן, אילגנר חתם במועדון הפאר הספרדי ריאל מדריד. בעונתו הראשונה במדריד, שיחק 40 משחקי לה ליגה וזכה יחד עם קבוצתו באליפות ספרד. בעונה שלאחר מכן, הוא איבד את מקומו לטובת השוער הספרדי סנטיאגו קניזארס, אך בכל זאת חזר להרכב הקבוצה במשחק גמר ליגת האלופות באותה העונה, בו ריאל ניצחה 1-0 את יובנטוס האיטלקית. בעונת 1999–2000, אילגנר הוריש את מקומו בהרכב רשמית לשוער הספרדי העולה איקר קסיאס בן ה-18, ולאחר מכן פרש ממשחק פעיל. לאחר פרישתו שימש כפרשן כדורגל עבור ערוצי טלוויזיה שונים. ב-13 באפריל 2013, אילגנר זכה להיכלל בתואר המכובד שהעניק עיתון המארקה הספרדי, כשנבחר לשוער בסגל 11 השחקנים הזרים בטובים ביותר ששיחקו בריאל מדריד. ב-23 בספטמבר 1987, אילגנר ערך את הופעת הבכורה שלו עבור נבחרת מערב גרמניה, במשחק ידידות מול דנמרק, בו ניצחה נבחרתו 1-0 בבית. במהלך טורניר יורו 1988, אילגנר שימש כמחליפו של איקה אימל בנבחרת המערב גרמנית. במונדיאל 1990, הוא כבר היה שוערה הראשון של נבחרתו. במהלך הטורניר, אילגנר סייע למערב גרמניה להעפיל לגמר המונדיאל, לאחר שעצר את בעיטתו של סטיוארט פירס במהלך דו-קרב בעיטות העונשין מול נבחרת אנגליה במסגרת חצי הגמר. במשחק הגמר, הוא שמר על שער נקי, בניצחון 1-0 מול ארגנטינה. סך הכל, אילגנר שיחק עבור מולדתו 54 פעמים, ופרש באופן מפתיע אחרי ההפסד של גרמניה ברבע גמר מונדיאל 1994 מול בולגריה בגיל 27 בלבד. קלן גביע אופ"א, סגנות (1): 1985–1986 הגביע הגרמני, סגנות (1): 1990–1991 ריאל מדריד ליגת האלופות (2): 1997–1998, 1999–2000 לה ליגה (2): 1996–1997, 2000–2001 הגביע הביניבשתי (1): 1998 הסופר קאפ הספרדי (1): 1997 מונדיאל (1): מונדיאל 1990 אליפות אירופה בכדורגל, סגנות (1): יורו 1992 אליפות אירופה עד גיל 16 (1): 1984 שוער השנה בגרמניה (4): 1989, 1990, 1991, 1992 שוער השנה באירופה (1): 1991 מדיה וקבצים בנושא בודו אילגנר בוויקישיתוף בודו אילגנר, באתר Transfermarkt בודו אילגנר, באתר Fussballdaten.de (בגרמנית) בודו אילגנר, באתר BDFutbol בודו אילגנר, באתר WorldFootball.net בודו אילגנר, באתר National Football Teams בודו אילגנר, באתר FootballDatabase.eu
ג'בארי פארקר

ג'בארי עלי פארקר (באנגלית: Jabari Ali Parker; נולד ב-15 במרץ 1995 בשיקגו, ארצות הברית) הוא כדורסלן אמריקאי המשחק בעמדות הסמול פורוורד והפאוור פורוורד, בקבוצת ברצלונה מליגת העל הספרדית בכדורסל והיורוליג. ב-17 באפריל 2014 הכריז פארקר על התמודדותו בדראפט ה-NBA‏ 2014 בראיון בלעדי בספורטס אילוסטרייטד. ב-26 ביוני נבחר פארקר במקום השני על ידי קבוצת מילווקי באקס. ב-29 באוקטובר ערך את משחק הבכורה שלו במשחק נגד קבוצת שארלוט הורנטס. הוא שיחק 37 דקות, קלע 8 נקודות, ליקט 4 ריבאונדים, חטיפה אחת ואסיסט אחד במשחק, שהסתיים בהפסד קבוצתו 106 - 108 לאחר הארכה. ב-19 בנובמבר הוא קבע שיא קריירה בליגה כשקלע 23 נקודות בניצחון קבוצתו על ברוקלין נטס לאחר שלוש הארכות. הוא נבחר לרוקי חודש אוקטובר/נובמבר של המזרח. ב-15 בדצמבר 2014 נפצע פארקר וסיים את העונה. ב-29 בפברואר 2016 שיפר את שיאו האישי כשקלע 36 נקודות במשחק מול יוסטון רוקטס. לקראת עונת 2018/2019 חתם על חוזה לשנתיים בשיקגו בולס, עבור כ-40 מיליון דולר. ב-6 בפברואר 2019 הועבר בטרייד לוושינגטון ויזארדס, יחד עם בובי פורטיס, בתמורה לאוטו פורטר. ביולי 2019 חתם פארקר על חוזה באטלנטה הוקס. בפברואר 2020 הועבר יחד עם אלכס לן בטרייד לסקרמנטו קינגס, בתמורה לדוויין דדמון. במרץ 2021 שוחרר על ידי הקינגס. באפריל 2021 חתם על חוזה לעונה וחצי בבוסטון סלטיקס כשחקן חופשי. באוקטובר 2021 שוחרר מבוסטון, ומיד חתם בה על חוזה חדש. בינואר 2022 שוחרר שוב ולאחר מכן לא חזר לשחק בקבוצה. ב-7 באוגוסט 2023 עזב פארקר את ה-NBA לראשונה בקריירה שלו וחתם בברצלונה מהיורוליג כמחליף לניקולה מירוטיץ' שעבר לארמאני מילאנו. מדיה וקבצים בנושא ג'בארי פארקר בוויקישיתוף ג'בארי פארקר, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN ישי רז‏, באמונה עיוורת: סיפורו של ג'בארי פארקר, כוכב מכללת דיוק, באתר וואלה, 19 במרץ 2014 אורי זיו, ‏בשורות עצובות: ג'בארי פארקר גמר את העונה, באתר ערוץ הספורט, 17 בדצמבר 2014 פארקר מסכם על חוזה בשיקגו, באתר nbcsports.com,‏ 14 ביולי 2018 וושינגטון מצרפת את פארקר ופורטיס, באתר הקבוצה, 7 בפברואר 2019 פארקר חותם על חוזה באטלנטה, באתר הקבוצה, 11 ביולי 2019 סקרמנטו מצרפת את לן ופארקר, באתר הקבוצה, 6 בפברואר 2020 Celtics reportedly sign Jabari Parker, will waive Moritz Wagner
Déjà Vu (שיר של ביונסה)

Déjà Vu (בעברית: דז'ה וו) הוא שיר של הזמרת האמריקנית ביונסה בהשתתפות הראפר ג'יי זי מאלבומה השני B'Day. השיר יצא כסינגל ראשון מן האלבום בתאריך 24 ביוני 2006. השיר הופק על ידי רודני ג'רקינס וביונסה ונכתב אף על ידם יחד עם דלישה תומאס, מקבה, קלי ניקול מחיר, שון קרטר. זהו שיר מסוג R&B, אשר משלב אלמנטים של פאנק ומוזיקת סול משנות ה-70. השיר מתאר אישה שנזכרת אל מאהב בעבר. השיר קיבל ביקורות מעורבות. מבקרים רבים ציינו את הדמיון של "Déjà Vu" עם השיר "Crazy in Love" של הזמרת שיצא ב-2003. עם זאת, מבקרים שבחו את האסרטיביות והחושניות בדרך בה ביונסה שרה את השיר ואף, השוו את קולה לזה של טינה טרנר בסוף שנות ה-80. גרסת הרמיקס של השיר זיכתה את ביונסה במועמדות לפרס גראמי, ואף זכה לשיר הטוב ביותר בטקס פרסי MOBO לשנת 2006. "Déjà Vu" הגיע לשיא של מספר ארבע המצעד הבילבורד הוט 100. השיר הגיע למעמד זהב בארצות הברית, ולמעמד כסף בבריטניה ואף, הגיע למקום הראשון במצעד הבריטי. נוסף על כך, השיר הגיע לטופ 20 באירופה. קליפ השיר בוים על ידי סופי מולר. מידע על היצירה "Déjà Vu" באתר מיוזיק בריינז
פולחן

פולחן (מהשורש הארמי פל"ח, המקביל לשורש העברי עב"ד; בלועזית: ריטוּאָל) הוא מכלול הפעולות שאנשים מצווים או נוהגים לבצע במהלך טקס דתי או טקס מסורתי כלשהו. הפולחן יכול לכלול צורה קבועה מראש לביצוע עבודת האל בדת מסוימת או בכת דתית. הפולחן יכול להתבטא כחלק מדוקטרינה חברתית רחבה או כאמונה אישית. על אף שנהוג להשתמש בביטוי "פולחן" בהקשר של טקסים המתבצעים בבתי תפילה כגון בתי כנסת או כנסיות, הקשר שבין הדוקטרינה של דת מסוימת לפולחנים המבוצעים בגינה משתנה במידה ניכרת בין דת לדת. לעיתים קרובות יש קשר ישיר בין דבקות דתית לבין פולחן, ובכך ברוב המקרים הפולחן מבטא הערצה לאלוהות[דרוש מקור]. אחת מצורות הפולחן הנפוצות ביותר בין הדתות הקדומות (שאף הייתה קיימת בתחילת דרכן של הדתות המונותאיסטיות הגדולות) הייתה העלאת קורבנות. בדתות מסוימות היה אף נהוג להקריב קורבן אדם, או צורות אחרות של רצח פולחני. הדוגמה הבולטת לכך הייתה אצל האצטקים. פולחנים היוו חלק מהתרבות האנושית במשך עשרות אלפי השנים האחרונות. ההוכחה המוקדמת ביותר לקבורה פולחנית תוארכה ללפני 20,000 שנה (לא נמצאו סימני קבורה בשלדים עתיקים יותר). פולחן הקשור בטקסי מעבר: מילה (ביהדות ברית מילה) פדיון הבן הטבלה בר מצווה קונפירמציה חתונה קבורה פולחן הקשור בעבודת אלוהים בציבור: תפילות ציבוריות הקרבת קורבנות קרבות ותחרויות ספורט תהלוכות ריקודים פולחנים של מסירות דתית אישית: תפילה עלייה לרגל סיגוף אף על פי שבהגדרתו הפולחן נושא אופי דתי, נהוג לעיתים לכנות תופעות שאינן קשורות לדת "פולחן". פולחן אישיות: הגישה המקובלת בארצות טוטליטריות והמבליטה את דמותו של המנהיג עד כדי הערצתו באופן עיוור. הדוגמה הידועה ביותר היא פולחן האישיות של סטלין. נהוג לכנות בשם פולחן את אחד התסמינים אצל הסובלים מהפרעה טורדנית-כפייתית, שהוא אובססיה לביצוע תהליכים בצורה קבועה. פולחן קדושים הוא פולחן עממי סביב מקומות קדושים או מקומות הנחשבים כקברי קדושים. סרט פולחן פולחן השטן פולחן אישיות פולחן, באתר אנציקלופדיה בריטניקה (באנגלית) הפולחן במקרא, בפודקאסט עושים תנ"ך, באירוח ד"ר ערן אריה ריטואל, דף שער בספרייה הלאומית ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
1906 בספורט

ערך מורחב – 1906 בטור דה פראנס מנצח רנה פוטיה (צרפת צרפת) אליפות צרפת הפתוחה - קייט גילו (צרפת צרפת) אליפות וימבלדון - דורותי דאגלס צ'יימברס (בריטניה בריטניה) אליפות ארצות הברית הפתוחה - הלן הומנס (ארצות הברית ארצות הברית) אליפות אוסטרליה הפתוחה - אנטוני וילדינג (ניו זילנד ניו זילנד) אליפות צרפת הפתוחה - מוריס ז'רמה (צרפת צרפת) אליפות וימבלדון - לורנס דוהרטי (בריטניה בריטניה) אליפות ארצות הברית הפתוחה - ויליאם קלוטיה (ארצות הברית ארצות הברית) ערך מורחב – אליפות וימבלדון 1906 ערך מורחב – גביע דייוויס 1906 נבחרת בריטניה (בריטניה) זכתה בגביע לאחר ניצחון 0:5 על נבחרת ארצות הברית (ארצות הברית). סרייה א' - מילאן זוכה באליפות. פרמייר ליג - ליברפול זוכה באליפות. הגביע האנגלי - אברטון זוכה בגביע האנגלי. ליגת העל הארגנטינאית - "אלומני" מבואנוס איירס זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - "גרמניה" זוכה באליפות אליפות ריו דה ז'ניירו בכדורגל - פלומיננסה זכה באליפות בונדסליגה - ו.פ.ב. לייפציג זוכה באליפות. גביע המלך הספרדי - ריאל מדריד זוכה בגביע. דפורטיבו לה קורוניה - ספרד ספרד ספורטינג ליסבון - פורטוגל פורטוגל טורינו - איטליה איטליה ויסלה קרקוב - פולין פולין קרקוביה קרקוב - פולין פולין מ.פ.ק. רוז'ומברוק - סלובקיה סלובקיה אוניון ברלין - גרמניה גרמניה שטרסבורג - צרפת צרפת מכבי תל אביב לראשונה נערכו מרוצי מרוצי הגרנד פרי למכוניות. המרוץ התקיים בצרפת וניצח בו פרנק זייס מהונגריה שנהג במכונית מתוצרת רנו. מדיה וקבצים בנושא 1906 בספורט בוויקישיתוף
בורנטורן

בוּרנטורן (בהולנדית: Boerentoren) המוכר גם בשמו הרשמי מגדל KBC, הוא גורד שחקים הממוקם ברחוב סכוּנמארקט 35, אנטוורפן, בלגיה. הבניין מתנשא לגובה של 112.5 מטרים והוא בעל 26 קומות. בזכות כך הוא הבניין השני בגובהו בעיר, אחרי קתדרלת אנטוורפן. הוא תוכנן בידי האדריכל, יאן ואן הוּנאקר (Jan Van Hoenacker), בסגנון אר דקו ונבנה בין השנים 1932-1929. הבניין נבנה במקור לגובה של 87.5 מטרים והיה גורד השחקים הגבוה באירופה עד שנת 1940, בה נפתח לציבור מגדל מרטיני תרזה בג'נובה, איטליה. בשנת 1954 הותקנה על גגו אנטנה, שהגביה אותו לגובה כולל של 112.5 מטרים. בזכות כך, היה גורד השחקים הגבוה בבלגיה עד שנת 1967. בשנת 1976 נבנו על גגו קומות בגובה של 8.3 מטרים שהביאו את הבניין לגובה כולל של 95.8 מטרים (ללא האנטנה). גורדי שחקים מוקדמים מדיה וקבצים בנושא בורנטורן בוויקישיתוף VRT News site Tower Building in Antwerp מגדל KBC באתר Phorio בניין בוּרנטורן באתר CTBUH Skyscraper Database בניין בוּרנטורן באתר Emporis בניין בוּרנטורן באתר Skyscraperpage.com בניין בוּרנטורן באתר Structurae
קריית החינוך אמי"ת המר רחובות

קריית החינוך אמי"ת המר בנים רחובות, על שם שר החינוך לשעבר זבולון המר, היא תיכון שש שנתי לבנים ברחובות. היא הוקמה בשנת 1971 כחטיבת ביניים. בעבר התיכון היה מעורב בנים ובנות. בשנת 2014 הוקמה במסגרת התיכון מכינה קדם-צבאית טכנולוגית לתלמידים בכיתות י"ג–י"ד. בשנת 2022, מנהל קריית החינוך הוא הרב אליחי דדי. בבית הספר לומדים כ-800 תלמידים, רובם בוגרי בתי ספר ממלכתיים דתיים ברחובות ובסביבותיה. קריית החינוך אמי"ת המר מפעילה מספר פרויקטים: חדר עוז ותמורה – חדר סביבת עבודה למורים. מרכז עוצמה – שיעורים פרטניים לפי מקצועות לימוד, שמתקיימים במסגרת מצומצמת. מיל"ת – תגבור לימודי במקצועות הליבה – אנגלית, מתמטיקה ומקצועות רבי־מלל (לשון, הבעה, עברית והיסטוריה) – לתלמידי שכבת ז-ט. התוכנית מופעלת על ידי מורי בית הספר שלושה ימים בשבוע, בהמשך ליום הלימודים. אתר האינטרנט הרשמי של קריית החינוך אמי"ת המר רחובות קריית החינוך אמי"ת המר רחובות, ברשת החברתית פייסבוק "באמונה הם עושים", באתר מכינה קד"צ טכנולוגית המר הכנסת ספר תורה ייחודי בבית הספר, באתר BE106.NET רחובות
חמדאן

האם התכוונתם ל... המדאן – עיר באיראן, מהעתיקות בעולם בית חמדאן(אנ')-שושלת ערבית מוסלמית שיעית בצפון עיראק וסוריה בימי הביניים בני חמדאן(אנ')-שבט שמקורו בתימן וראשיתו באלף ה-1 לפנה"ס חמדאן-שם משפחה ערבי (להבדיל מחמדאני(אנ') וחאמאדאני (אנ')) פארס חמדאן – חבר הכנסת מטעם מפלגת חקלאות ופיתוח בכנסת ה-2 ובכנסת ה-3 אוסאמה חמדאן – נציג חמאס בלבנון מאז 1988